user
Mikä on papilloomavirusinfektio?
assistant
Papilloomaviruksia (HPV eli human papilloma virus) tunnetaan noin 100. 

Valtaosa papilloomaviruksista aiheuttaa infektioita iholla. Vajaa puolet viruksista on sellaisia, joita voi esiintyä myös sukuelinten alueella.

Osa sukuelinten papilloomavirusinfektioista etenee kohdunkaulan, ulkosynnyttimien, emättimen, siittimen tai peräaukon syöviksi. Myös osa pään ja kaulan syövistä johtuu papilloomavirusinfektioista.

Tärkeimpiä syöpää aiheuttavia tyyppejä ovat HPV16 ja 18. HPV-tyypit 6 ja 11 aiheuttavat myös sukuelinten syylämäisiä kondyloomia.